Nii inimeste kui ka loomade tervishoius kasutatud ravimid võivad tekitada keskkonnaprobleeme, näiteks saastada pinna- ja põhjavett või koguneda setetesse. Haiglate heitvees võib eeldada ravimijääkide "kokteili", samuti suuremate linnade reoveepuhastitele saabub küllaltki mitmekesine segu. Kui selles sisalduvad antibiootikumid, siis  pikapeale on tulemuseks mikroorganismide resistentsus ehk vastupanuvõime - olles harjutatud madalamate annustega, ei tarvitse hiljem ka raviks mõeldud annus neid enam murda.